खंडार के आठ गांवों में लोगों को मिलेगा शुद्ध पेयजल
खंडारविधानसभा क्षेत्र के आठ गांवों के लोगों को शीघ्र ही फ्लोराइड युक्त पानी की समस्या से निजात मिल सकेगी। इसके लिए जन स्वास्थ्य अभियांत्रिकी विभाग की ओर से 25-25 लाख की लागत से आर.ओ. सिस्टम लगाने की स्वीकृति जारी की गई है। सब कुछ सही रहा तो एक माह में ही ये आर.ओ. लगने के बाद लोगों को शुद्ध पेयजल मिल सकेगा।
खंडार विधानसभा क्षेत्र के अधिकतर गांवों में शुद्ध पेयजल की उपलब्धता की समस्या के साथ साथ फ्लोराइड युक्त पानी की समस्या है। खंडार विधायक जितेंद्र गोठवाल ने इसके लिए जन स्वास्थ्य अभियांत्रिकी मंत्री एवं अधिकारियों को समस्या से अवगत कराया था। इसी के तहत स्वीकृतियां निकली है।
इनगांवों में लगेंगे आर.ओ. सिस्टम: शुद्धपेयजल उपलब्ध हो इसके लिए खंडार विधानसभा क्षेत्र के रजवाना, बंदेडिया, धोली, जाखोदा, चैनपुरा, कुम्हारियां, नयागांव एवं देवली में आरओ. सिस्टम लगाए जाएंगे।
प्रत्येक गांव में पच्चीस पच्चीस लाख की लागत से लगने वाले आर.ओ. सिस्टम में पेयजल को शुद्ध करने वाली मशीन के साथ टंकी भी लगाई जाएगी। जिससे ग्रामीण प्यूरिफाई पानी ले सकेंगे।
आठगांवों में कुछ माह पूर्व लग चुके हैं: खंडारविधानसभा क्षेत्र के आठ गांवों में शुद्ध पेयजल उपलब्धता के लिए कुछ माह पूर्व आर.ओ. सिस्टम लग चुके हैं। इनमें जाजेडा, बांसडा, महापुरा, पीपल्या, मुरली मनोहरपुरा, लहसोडा, खंडार और बहरावंडा खुर्द गांव शामिल हैं।
hin_Deva hin_Deva hin_Deva hin_Deva hin_Deva hin_Deva